Friedrich Wilhelm III dari Prusia

Frederick Wilhelm III (3 Ogos 1770 - 7 Jun 1840) ialah Raja Prusia dari tahun 1797 hingga 1840. Baginda memerintah Prusia pada detik sukar Perang Napoleon dan penghujung Empayar Suci Rom. Berikutan kekalahan Napoleon dalam konflik peperangan yang dicetusnya menentang beberapa kuasa Eropah lain dalam Perang Napoleon, baginda mewakili kerajaan Prusia dalam Kongres Vienna yang bertujuan menyelesaikan persoalan politik yang timbul dari perintah baru ini; malah memegang kekuasaan kawasan Prusia sebagai seorang raja sah. Baginda bertekad menyatukan gereja-gereja Protestan agar menyeragamkan hal agama dan liturgi, organisasi dan infrastruktur senibina dalam kalangan penganut mazhab gereja tersebut. Matlamat jangka panjang adalah untuk mengawal sepenuhnya kawalan diraja semua gereja Protestan di Kesatuan Prusia dari gereja.

 Keputeraan 
Frederich diputerakan di Potsdam pada 1770 kepada Frederich Wilhelm II dari Prusia dan Frederica Louisa dari Hesse-Darmstadt. Baginda sangat pemalu sehingga begitu merujuk dirinya sendiri dengan namanya tanpa sebarang gantian; baginda juga tidak begitu dihiraukan ayahandanya sehingga perkara tersebut menjejaskan perwatakan baginda yang sering merasakan kekurangan sepanjang hayatnya.

Baginda dilatih sepertimana yang diharuskan ke atas setiap putera Prusia dalam bidang ketenteraan. Baginda dilantik sebagai leftenan pada tahun 1784, dinaikkan pangkat sebagai leftenan kolonel pada tahun 1786 dan akhirnya sebagai kolonel pada tahun 1790. Baginda turut terlibat dalam kempen peperangan kerajaannya menentang Perancis dalam Revolusi Perancis antara tahun-tahun 1792–1794.

Pada 24 Disember 1793, Frederich Wilhelm mengahwini Louise dari Mecklenburg-Strelitz. Perkahwinan mereka sangat bahagia terutamanya dengan kedudukan isterinya yang sangat disukai rakyat jelata, malah kehidupan mereka dengan 10 putera-puteri mereka sangat sederhana.

Frederich Wilhelm naik takhta sebagai Raja Prusia pada 16 November 1797. Baginda turut menjadi putera pemerintah secara kesatuan persendirian dengan Kerajaan Neuchâtel (1797–1806, 1813–1840).

 Pemerintahan 

 Kemangkatan 
Frederick William III mangkat pada 7 Jun 1840 di Berlin akibat gering menghidap kanser larinks. Putera sulungnya, Frederick Wilhelm IV, menggantikannya. Frederick William III dimakamkan di Makam Schlosspark Charlottenburg, Berlin.

 Rujukan 
Catatan

Bacaan lanjut
 Clark,  Christopher.  "Confessional policy and the limits of state action: Frederick William III and the Prussian Church Union 1817–40." Historical Journal 39.#4 (1996) pp: 985-1004. in JSTOR

Dalam bahasa Jerman
 Thomas Stamm-Kuhlmann: König in Preußens großer Zeit. Friedrich Wilhelm III., der Melancholiker auf dem Thron. Siedler,  Berlin 1992.
 Dagmar von Gersdorff: Königin Luise und Friedrich Wilhelm III. Eine Liebe in Preußen. Rowohlt, Reinbek 2001. .
 Claudia von Gélieu, Christian von Gélieu: Die Erzieherin von Königin Luise. Salomé de Gélieu. Regensburg 2007, .
 Carsten Peter Thiede, Eckhard G. Franz: Jahre mit Luise von Mecklenburg-Strelitz. Archiv für hessische Geschichte und Altertumskunde Bd. 43. Darmstadt 1985.

Pautan luar

|-

|-

|-

|-

Category:Kelahiran 1770
Category:Kematian 1840
Category:Raja Prusia
Category:Wangsa Hohenzollern